વરલીના કૅમ્પા કોલા કમ્પાઉન્ડના રહેવાસીઓએ એક તરફ તેમના ગેરકાયદે ફ્લૅટ્સને બચાવી લેવાના આખરી ઉપાય તરીકે પ્રેસિડન્ટ પ્રણવ મુખરજીને પત્ર લખ્યો છે અને આ કેસમાં દખલગીરી કરવાની માગણી કરી છે ત્યારે બીજી તરફ ગઈ કાલે રાત્રે તેમણે સિગ્નેચર-કૅમ્પેન અને કૅન્ડલ લાઇટ પીસ માર્ચનું આયોજન કયુંર્ હતું અને સાઉથ મુંબઈના નવા સંસદસભ્ય શિવસેનાના અરવિંદ સાવંત, BJPના આશિષ શેલાર, MNSના બાળા નાંદગાંવકર અને કૉન્ગ્રેસના અમીન પટેલને આમંત્રણ આપ્યું હતું. ૩૧ મે સુધીમાં ફ્લૅટ્સ ખાલી કરીને રહેવાસીઓએ ચાવી બીજી જૂન સુધીમાં સુધરાઈને સોંપી દેવાનો આદેશ થયો છે ત્યારે રહેવાસીઓએ તમામ પાર્ટીઓને માનવતાવાદી અભિગમ અપનાવવા માટે માગણી કરી હતી.